CELEX: 32010R1032
Language: el
Date: 2010-11-15 00:00:00
Title: Κανονισμός (ΕΕ) αριθ. 1032/2010 του Συμβουλίου, της 15ης Νοεμβρίου 2010 , για την τροποποίηση του κανονισμού (ΕΚ) αριθ. 174/2005 για την επιβολή περιορισμών στην παροχή βοήθειας που συνδέεται με στρατιωτικές δραστηριότητες στην Ακτή του Ελεφαντοστού

16.11.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 298/1
            
         ΚΑΝΟΝΙΣΜΌΣ (ΕΕ) αριθ. 1032/2010 ΤΟΥ ΣΥΜΒΟΥΛΊΟΥ
   της 15ης Νοεμβρίου 2010
   για την τροποποίηση του κανονισμού (ΕΚ) αριθ. 174/2005 για την επιβολή περιορισμών στην παροχή βοήθειας που συνδέεται με στρατιωτικές δραστηριότητες στην Ακτή του Ελεφαντοστού
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215,
   την απόφαση 2010/656/ΚΕΠΠΑ του Συμβουλίου, της 29ης Οκτωβρίου 2010, σχετικά με την ανανέωση των περιοριστικών μέτρων κατά της Ακτής Ελεφαντοστού (1),
   την κοινή πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής,
   Εκτιμώντας τα εξής:
   
               (1)
            
            
               Ο κανονισμός (ΕΚ) αριθ. 174/2005 του Συμβουλίου, της 31ης Ιανουαρίου 2005, για την επιβολή περιορισμών στην παροχή βοήθειας που συνδέεται με στρατιωτικές δραστηριότητες στην Ακτή του Ελεφαντοστού (2) επιβάλλει απαγορεύσεις στην εξαγωγή εξοπλισμού ο οποίος θα μπορούσε να χρησιμοποιηθεί για εσωτερική καταστολή και στην παροχή τεχνικής βοήθειας, χρηματοδότησης και χρηματοδοτικής βοήθειας. Οι περιορισμοί αυτοί θεσπίστηκαν σύμφωνα με την κοινή θέση 2004/852/ΚΕΠΠΑ του Συμβουλίου, της 13ης Δεκεμβρίου 2004, σχετικά με περιοριστικά μέτρα κατά της Ακτής του Ελεφαντοστού (3).
            
         
               (2)
            
            
               Λαμβανομένης υπόψη της απόφασης 1946 (2010) του Συμβουλίου Ασφαλείας των Ηνωμένων Εθνών, της 15ης Οκτωβρίου 2010, είναι αναγκαίο να τροποποιηθεί ο κανονισμός (ΕΚ) αριθ. 174/2005 ώστε να επιτρέπεται η εξαγωγή μη θανατηφόρου εξοπλισμού καθώς και μη θανατηφόρου εξοπλισμού ικανού να χρησιμοποιηθεί για εσωτερική καταστολή που έχει ως αποκλειστικό σκοπό να επιτρέπει στις δυνάμεις ασφαλείας της Ακτής του Ελεφαντοστού να χρησιμοποιούν μόνο τη δέουσα και αναλογούσα δύναμη για τη διατήρηση της δημόσιας τάξης, καθώς και την παροχή της σχετικής τεχνικής βοήθειας, χρηματοδότησης και χρηματοδοτικής βοήθειας.
            
         
               (3)
            
            
               Ο κατάλογος εξοπλισμού ο οποίος θα μπορούσε να χρησιμοποιηθεί για εσωτερική καταστολή θα πρέπει να ενημερωθεί σύμφωνα με τις συστάσεις εμπειρογνωμόνων, λαμβανομένου υπόψη του κανονισμού (ΕΚ) αριθ. 1236/2005 του Συμβουλίου, της 27ης Ιουνίου 2005, για το εμπόριο ορισμένων αντικειμένων δυναμένων να χρησιμοποιηθούν για τη θανατική ποινή, για βασανιστήρια ή άλλη σκληρή, απάνθρωπη ή ταπεινωτική μεταχείριση ή τιμωρία (4).
            
         
               (4)
            
            
               Είναι σκόπιμο να ενημερωθεί το άρθρο περί δικαιοδοσίας της Ένωσης, υπό το πρίσμα της πρόσφατης πρακτικής για τη σύνταξη της νομοθεσίας.
            
         
               (5)
            
            
               Ο κανονισμός (ΕΚ) αριθ. 174/2005 θα πρέπει να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 174/2005 τροποποιείται ως εξής:
   
               (1)
            
            
               Στο άρθρο 4, η παράγραφος 1 αντικαθίσταται από το ακόλουθο κείμενο:
               «1.   Κατά παρέκκλιση από το άρθρο 2, οι απαγορεύσεις που μνημονεύονται στο άρθρο αυτό δεν ισχύουν:
               
                           α)
                        
                        
                           για την παροχή τεχνικής βοήθειας, τη χρηματοδότηση ή την παροχή χρηματοδοτικής βοήθειας που σχετίζεται με όπλα και συναφές υλικό, εφόσον η βοήθεια αυτή ή οι εν λόγω υπηρεσίες προορίζονται αποκλειστικά για την υποστήριξη και για τη χρησιμοποίηση από την επιχείρηση των Ηνωμένων Εθνών στην Ακτή του Ελεφαντοστού (UNOCI) και τις γαλλικές δυνάμεις που την υποστηρίζουν,
                        
                     
                           β)
                        
                        
                           για την παροχή τεχνικής βοήθειας που σχετίζεται με μη φονικό στρατιωτικό εξοπλισμό που προορίζεται αποκλειστικά για ανθρωπιστική ή προστατευτική χρήση, περιλαμβανομένου του εξοπλισμού αυτού του είδους που προορίζεται για τις επιχειρήσεις διαχείρισης κρίσεων της ΕΕ, των ΗΕ, της Αφρικανικής Ένωσης και της Οικονομικής Κοινότητας των Δυτικοαφρικανικών κρατών (ECOWAS), όταν οι δραστηριότητες αυτές έχουν επίσης εγκριθεί προηγουμένως από την επιτροπή κυρώσεων,
                        
                     
                           γ)
                        
                        
                           για την χρηματοδότηση ή την παροχή χρηματοδοτικής βοήθειας που σχετίζεται με μη φονικό στρατιωτικό εξοπλισμό που προορίζεται αποκλειστικά για ανθρωπιστική ή προστατευτική χρήση, περιλαμβανομένου του εξοπλισμού αυτού του είδους που προορίζεται για τις επιχειρήσεις διαχείρισης κρίσεων της ΕΕ, των ΗΕ, της Αφρικανικής Ένωσης και της ECOWAS,
                        
                     
                           δ)
                        
                        
                           για την παροχή τεχνικής βοήθειας που σχετίζεται με όπλα και συναφές υλικό που προορίζεται αποκλειστικά για υποστήριξη ή χρήση στη διαδικασία αναδιάρθρωσης των αμυντικών δυνάμεων και των δυνάμεων ασφαλείας σύμφωνα με την παράγραφο 3 εδάφιο στ) της συμφωνίας Λινά-Μαρκουσί (Linas-Marcoussis), όταν οι δραστηριότητες αυτές έχουν επίσης εγκριθεί προηγουμένως από την επιτροπή κυρώσεων,
                        
                     
                           ε)
                        
                        
                           για την χρηματοδότηση ή την παροχή χρηματοδοτικής βοήθειας που σχετίζεται με όπλα και συναφές υλικό που προορίζεται αποκλειστικά για υποστήριξη ή χρήση στη διαδικασία αναδιάρθρωσης των αμυντικών δυνάμεων και των δυνάμεων ασφαλείας σύμφωνα με την παράγραφο 3 εδάφιο στ) της συμφωνίας Λινά-Μαρκουσί (Linas-Marcoussis),
                        
                     
                           στ)
                        
                        
                           για τις πωλήσεις ή τις προμήθειες που μεταφέρονται ή εξάγονται προσωρινά στην Ακτή του Ελεφαντοστού για τις δυνάμεις κράτους το οποίο αναλαμβάνει δράση, σύμφωνα με το διεθνές δίκαιο, με αποκλειστικό και άμεσο στόχο να διευκολύνει την απομάκρυνση των υπηκόων του ή των προσώπων στα οποία παρέχει προξενική προστασία στην Ακτή του Ελεφαντοστού, όταν οι δραστηριότητες αυτές έχουν επίσης προηγουμένως κοινοποιηθεί στην επιτροπή κυρώσεων.
                        
                     
                           ζ)
                        
                        
                           για την παροχή τεχνικής βοήθειας, χρηματοδότησης ή χρηματοδοτικής βοήθειας σχετικά με μη θανατηφόρο εξοπλισμό που έχει ως αποκλειστικό σκοπό να επιτρέπει στις δυνάμεις ασφαλείας της Ακτής του Ελεφαντοστού να χρησιμοποιούν μόνο τη δέουσα και αναλογούσα δύναμη για τη διατήρηση της δημόσιας τάξης.»
                        
                     
         
               (2)
            
            
               Παρεμβάλλεται το ακόλουθο άρθρο:
               «Άρθρο 4α
               1.   Κατά παρέκκλιση του άρθρου 3, η αρμόδια αρχή, όπως αναφέρεται στο παράρτημα ΙΙ, του κράτους μέλους στο οποίο είναι εγκατεστημένος ο εξαγωγέας ή ο παρέχων υπηρεσίες, μπορεί να επιτρέψει, υπό τους όρους που αυτή θεωρεί κατάλληλους, την πώληση, την προμήθεια, τη μεταφορά ή την εξαγωγή του μη θανατηφόρου εξοπλισμού που αναφέρεται στο παράρτημα Ι ή την παροχή τεχνικής βοήθειας, χρηματοδότησης ή χρηματοδοτικής βοήθειας σχετικά με τον εν λόγω μη θανατηφόρο εξοπλισμό, αφού βεβαιωθεί ότι ο σχετικός μη θανατηφόρος εξοπλισμός έχει ως αποκλειστικό σκοπό να επιτρέψει στις δυνάμεις ασφαλείας της Ακτής του Ελεφαντοστού να χρησιμοποιούν μόνο τη δέουσα και αναλογούσα δύναμη για τη διατήρηση της δημόσιας τάξης.
               2.   Το ενδιαφερόμενο κράτος μέλος ενημερώνει τα άλλα κράτη μέλη και την Επιτροπή για κάθε χορηγούμενη άδεια δυνάμει της παραγράφου 1.
               3.   Δεν χορηγούνται άδειες για δραστηριότητες οι οποίες έχουν ήδη λάβει χώρα».
            
         
               (3)
            
            
               Το άρθρο 9 αντικαθίσταται από το ακόλουθο κείμενο:
               «Άρθρο 9
               Ο παρών κανονισμός εφαρμόζεται:
               
                           α)
                        
                        
                           εντός του εδάφους της Ένωσης, συμπεριλαμβανομένου του εναέριου χώρου της·
                        
                     
                           β)
                        
                        
                           επί οιουδήποτε αεροσκάφους ή σκάφους που υπάγονται στη δικαιοδοσία κράτους μέλους·
                        
                     
                           γ)
                        
                        
                           σε κάθε πρόσωπο εντός ή εκτός του εδάφους της Ένωσης που είναι υπήκοος κράτους μέλους·
                        
                     
                           δ)
                        
                        
                           σε κάθε νομικό πρόσωπο, οντότητα ή φορέα που έχει συσταθεί ή δημιουργηθεί βάσει του δικαίου κράτους μέλους·
                        
                     
                           ε)
                        
                        
                           σε κάθε νομικό πρόσωπο, οντότητα ή φορέα για οιαδήποτε δραστηριότητα έχει αναλάβει εξ ολοκλήρου ή εν μέρει εντός της Ένωσης.»
                        
                     
         
               (4)
            
            
               Το παράρτημα Ι αντικαθίσταται από το κείμενο του παραρτήματος του παρόντος κανονισμού.
            
         
               (5)
            
            
               Ο τίτλος του παραρτήματος ΙΙ αντικαθίσταται από τον εξής:
            
         Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Ο παρών κανονισμός εφαρμόζεται από τις 29 Οκτωβρίου 2010.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Νοεμβρίου 2010.
      
         
            Για το Συμβούλιο
         
         
            Ο Πρόεδρος
         
         S. VANACKERE
      
   
   
      (1)  ΕΕ L 285 της 30.10.2010, σ. 28.
   
      (2)  ΕΕ L 29 της 2.2.2005, σ. 5.
   
      (3)  ΕΕ L 368 της 15.12.2004, σ. 50.
   
      (4)  ΕΕ L 200 της 30.7.2005, σ. 1.
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ Ι
            
               Κατάλογος του εξοπλισμού που θα μπορούσε να χρησιμοποιηθεί για εσωτερική καταστολή, όπως αναφέρεται στα άρθρα 3 και 4α
            
            
                        1.
                     
                     
                        Πυροβόλα όπλα, πυρομαχικά και σχετικά εξαρτήματα, ως ακολούθως:
                        
                                    1.1
                                 
                                 
                                    Πυροβόλα όπλα μη ελεγχόμενα δυνάμει του ΣΚ 1 και του ΣΚ 2 του Κοινού Στρατιωτικού Καταλόγου της Ευρωπαϊκής Ένωσης (1) (“Κοινός Στρατιωτικός Κατάλογος ΕΕ”)·
                                 
                              
                                    1.2
                                 
                                 
                                    Πυρομαχικά που προβλέπονται ειδικά για τα πυροβόλα όπλα του σημείου 1.1 και τα ειδικά σχεδιασμένα συστατικά τους μέρη·
                                 
                              
                                    1.3
                                 
                                 
                                    Σκόπευτρα μη ελεγχόμενα από τον Κοινό Στρατιωτικό Κατάλογο ΕΕ.
                                 
                              
                  
                        2.
                     
                     
                        Βόμβες και χειροβομβίδες μη ελεγχόμενες από τον Κοινό Στρατιωτικό Κατάλογο ΕΕ.
                     
                  
                        3.
                     
                     
                        Οχήματα, ως εξής:
                        
                                    3.1
                                 
                                 
                                    Οχήματα εφοδιασμένα με εκτοξευτήρες ύδατος, ειδικά σχεδιασμένα ή τροποποιημένα για την καταστολή ταραχών·
                                 
                              
                                    3.2
                                 
                                 
                                    Οχήματα ειδικά σχεδιασμένα ή τροποποιημένα τα οποία καθίστανται ηλεκτροφόρα για την απώθηση επιτιθεμένων·
                                 
                              
                                    3.3
                                 
                                 
                                    Οχήματα ειδικά σχεδιασμένα ή τροποποιημένα για την απομάκρυνση οδοφραγμάτων, συμπεριλαμβανομένου οικοδομικού εξοπλισμού με θωράκιση κατά βλημάτων·
                                 
                              
                                    3.4
                                 
                                 
                                    Οχήματα ειδικά σχεδιασμένα ή τροποποιημένα για τη μεταφορά ή τη μεταγωγή φυλακισμένων και/ή κρατουμένων·
                                 
                              
                                    3.5
                                 
                                 
                                    Οχήματα ειδικά σχεδιασμένα για την ανάπτυξη κινητών φραγμών·
                                 
                              
                                    3.6
                                 
                                 
                                    Εξαρτήματα των οχημάτων που καθορίζονται στα σημεία 3.1 έως 3.5 ειδικά σχεδιασμένα για τον έλεγχο ταραχών.
                                    
                                                
                                                   Σημείωση 1:
                                                
                                             
                                             
                                                Στο παρόν σημείο δεν υπάγονται τα οχήματα που είναι ειδικά σχεδιασμένα για πυρόσβεση.
                                             
                                          
                                                
                                                   Σημείωση 2:
                                                
                                             
                                             
                                                Για τους σκοπούς του σημείου 3.5, ο όρος “οχήματα” περιλαμβάνει τα ρυμουλκούμενα.
                                             
                                          
                              
                  
                        4.
                     
                     
                        Εκρηκτικές ουσίες και συναφής εξοπλισμός, ως εξής:
                        
                                    4.1
                                 
                                 
                                    Ειδικά σχεδιασμένος εξοπλισμός και συσκευές για την πυροδότηση εκρήξεων με ηλεκτρικά ή μη μέσα, συμπεριλαμβανομένων των πυροδοτικών μηχανισμών, των πυροκροτητών, των ενισχυτών και του πυραγωγού σχοινιού και των ειδικά σχεδιασμένων συστατικών τους· εξοπλισμός ειδικά σχεδιασμένος για συγκεκριμένη εμπορική χρήση, η οποία περιλαμβάνει την ενεργοποίηση ή λειτουργία με εκρηκτικά μέσα άλλου εξοπλισμού ή συσκευών, προορισμός των οποίων δεν είναι η δημιουργία εκρήξεων (π.χ. σύστημα πυροδότησης των αερόσακων των αυτοκινήτων, συστήματα αναστολής των ηλεκτρικών υπερτάσεων των διατάξεων ενεργοποίησης πυροσβεστικών συστημάτων καταιονισμού)·
                                 
                              
                                    4.2
                                 
                                 
                                    Εκρηκτικά γραμμικής κοπής, μη ελεγχόμενα από τον Κοινό Στρατιωτικό Κατάλογο ΕΕ·
                                 
                              
                                    4.3
                                 
                                 
                                    Άλλα εκρηκτικά μη ελεγχόμενα από τον Κοινό Στρατιωτικό Κατάλογο ΕΕ και συναφείς ουσίες, ως εξής:
                                    
                                                α.
                                             
                                             
                                                αματόλη·
                                             
                                          
                                                β.
                                             
                                             
                                                νιτροκυτταρίνη (με περιεκτικότητα σε άζωτο άνω του 12,5 %)·
                                             
                                          
                                                γ.
                                             
                                             
                                                νιτρογλυκόλη·
                                             
                                          
                                                δ.
                                             
                                             
                                                τετρανικός πενταερυθρίτης (PETN)·
                                             
                                          
                                                ε.
                                             
                                             
                                                πικρυλοχλωρίδιο·
                                             
                                          
                                                στ.
                                             
                                             
                                                2,4,6-τρινιτροτολουόλη (TNT).
                                             
                                          
                              
                  
                        5.
                     
                     
                        Προστατευτικός εξοπλισμός μη ελεγχόμενος δυνάμει του σημείου ΣΚ 13 του Κοινού Στρατιωτικού Καταλόγου ΕΕ, ως εξής:
                        
                                    5.1
                                 
                                 
                                    Θωρακισμένες στολές με προστασία κατά βλημάτων και/ή κατά αιχμηρών αντικειμένων·
                                 
                              
                                    5.2
                                 
                                 
                                    Κράνη προστασίας κατά βλημάτων και/ή θραυσμάτων, κράνη και ασπίδες προστασίας για ταραχές, και ασπίδες προστασίας κατά βλημάτων.
                                    
                                                
                                                   Σημείωση:
                                                
                                             
                                             
                                                Στο παρόν σημείο δεν υπάγεται:
                                                
                                                            —
                                                         
                                                         
                                                            
                                                               εξοπλισμός ειδικά σχεδιασμένος για αθλητικές δραστηριότητες·
                                                            
                                                         
                                                      
                                                            —
                                                         
                                                         
                                                            
                                                               εξοπλισμός ειδικά σχεδιασμένος για την πλήρωση απαιτήσεων σχετικά με την ασφάλεια στην εργασία.
                                                            
                                                         
                                                      
                                          
                              
                  
                        6.
                     
                     
                        Εξομοιωτές, άλλοι πλην των ελεγχομένων δυνάμει του σημείου ΣΚ 14 του Κοινού Στρατιωτικού Καταλόγου ΕΕ, για την εξάσκηση στη χρήση πυροβόλων όπλων και το ειδικά σχεδιασμένο σχετικό λογισμικό.
                     
                  
                        7.
                     
                     
                        Εξοπλισμός νυκτερινής όρασης και θερμικής απεικόνισης και συσκευές ενίσχυσης της εικόνας, εκτός από τον ελεγχόμενο από τον Κοινό Στρατιωτικό Κατάλογο ΕΕ.
                     
                  
                        8.
                     
                     
                        Κοφτερά συρματοπλέγματα.
                     
                  
                        9.
                     
                     
                        Στρατιωτικά μαχαίρια, μαχαίρια μάχης και ξιφολόγχες με λεπίδες μήκους άνω των 10 εκατοστών.
                     
                  
                        10.
                     
                     
                        Εξοπλισμός παραγωγής ειδικά σχεδιασμένος για τα είδη του παρόντος καταλόγου.
                     
                  
                        11.
                     
                     
                        Ειδική τεχνολογία για την ανάπτυξη, παραγωγή ή χρήση των αντικειμένων του παρόντος καταλόγου.»
                     
                  
      
      
         (1)  ΕΕ C 69 της 18.3.2010, σ. 19.